CELEX: 52005PC0109
Language: da
Date: 2005-04-04
Title: Forslag til Rådets beslutning om bemyndigelse af Forbundsrepublikken Tyskland og Kongeriget Nederlandene til at anvende en foranstaltning, der fraviger artikel 3 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter

Vigtig juridisk meddelelse

|

52005PC0109

Forslag til Rådets beslutning om bemyndigelse af Forbundsrepublikken Tyskland og Kongeriget Nederlandene til at anvende en foranstaltning, der fraviger artikel 3 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter  /* KOM/2005/0109 endelig udg. */  

	Bruxelles, den 4.4.2005KOM(2005) 109 endeligForslag tilRÅDETS BESLUTNINGom bemyndigelse af Forbundsrepublikken Tyskland og Kongeriget Nederlandene til at anvende en foranstaltning, der fraviger artikel 3 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter(forelagt af Kommissionen)BEGRUNDELSEI henhold til artikel 27, stk. 1, i Rådets sjette direktiv af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag[1] – kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i dette direktiv, for at forenkle afgiftsopkrævningen.Ved breve registreret i Kommissionens Generalsekretariat den 14. oktober 2004 og den 27. oktober 2004 anmodede Forbundsrepublikken Tyskland og Kongeriget Nederlandene om bemyndigelse til at indføre en sådan særlig foranstaltning. I overensstemmelse med artikel 27, stk. 2, i Rådets sjette direktiv underrettede Kommissionen ved brev af 11. januar 2005 de øvrige medlemsstater om anmodningen, og ved breve af 14. januar 2005 underrettede Kommissionen Forbundsrepublikken Tyskland og Kongeriget Nederlandene om, at den var i besiddelse af alle de oplysninger, som den skønnede nødvendige til at foretage en vurdering af anmodningen.Den særlige foranstaltning vedrører ordningerne for beskatning af konstruktions-, reparations- og renoveringsarbejde på en grænsebro over Rodebach mellem Selfkant (nord for Millen i Tyskland) og Echt-Susteren (nord for Sittard i Nederlandene).I den forbindelse er de tyske og nederlandske myndigheder blevet enige om hvad moms angår at betragte grænsebroen og byggepladsen som beliggende på tysk område.I henhold til det fælles momssystem er afgiftspligtige transaktioner momspligtige i Tyskland, når de udføres på tysk område, og momspligtige i Nederlandene, når de udføres på nederlandsk område. Disse regler ville medføre, at det i forbindelse med hver konstruktions-, reparations- og renoveringstransaktion på med broen skulle fastslås, om den var udført i Tyskland eller Nederlandene. For transaktioner, der udføres i begge lande, ville der skulle foretages en opdeling af transaktionen.De to stater mener, at anvendelsen af disse regler ville gøre afgiftsopkrævningsproceduren yderst kompliceret.Kommissionen er enig i, at en ensartet beskatning af arbejdet i stedet for beskatning ifølge de normale regler vil forenkle opgaven for de entreprenører, der udfører arbejdet.Endvidere vil den foreslåede foranstaltning ikke få nogen negativ indvirkning på Det Europæiske Fællesskabs egne momsindtægter.Kommissionen finder det derfor formålstjenligt, at Forbundsrepublikken Tyskland og Kongeriget Nederlandene bemyndiges til at anvende den planlagte foranstaltning.Forslag tilRÅDETS BESLUTNINGom bemyndigelse af Forbundsrepublikken Tyskland og Kongeriget Nederlandene til at anvende en foranstaltning, der fraviger artikel 3 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifterRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag[2], særlig artikel 27, stk. 1,under henvisning til forslag fra Kommissionen[3], ogud fra følgende betragtninger:(1) I henhold til artikel 27, stk. 1, i det sjette direktiv kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i dette direktiv, for at forenkle afgiftsopkrævningen(2) Ved breve registreret i Kommissionens Generalsekretariat den 14. oktober 2004 og den 27. oktober 2004 anmodede Forbundsrepublikken Tyskland og Kongeriget Nederlandene om bemyndigelse til at indføre en særlig foranstaltning i forbindelse med konstruktion, reparation og renovering af en grænsebro over Rodebach mellem Selfkant (nord for Millen i Tyskland) og Echt-Susteren (nord for Sittard i Nederlandene).(3) I medfør af artikel 27, stk. 2, i direktiv 77/388/EØF underrettede Kommissionen ved brev af 11. januar 2005 de øvrige medlemsstater om den af Forbundsrepublikken Tyskland og Kongeriget Nederlandene indgivne anmodning. Ved breve af 14. januar 2005 underrettede Kommissionen Forbundsrepublikken Tyskland og Kongeriget Nederlandene om, at den var i besiddelse af alle de oplysninger, som den skønnede nødvendige for at vurdere anmodningen.(4) Hensigten med den særlige foranstaltning er, at hele grænsebrobyggepladsen og efter broens færdiggørelse selve broen bliver betragtet som befindende sig på tysk område, hvad angår levering af varer og tjenesteydelser, indkøb inden for Fællesskabet og import til brug for konstruktion, reparation og renovering af broen.(5) Hvis der ikke indførtes en sådan særlig foranstaltning, ville det i forbindelse med hver levering af varer og tjenesteydelser til brug for konstruktion, reparation og renovering af broen være nødvendigt at fastslå, om beskatningsstedet var Forbundsrepublikken Tyskland eller Kongeriget Nederlandene, hvilket i praksis ville være yderst vanskeligt for de entreprenører, der skulle udføre de pågældende opgaver.(6) Formålet med denne fravigelse er at forenkle proceduren for opkrævning af afgifter i forbindelse med konstruktion, reparation og renovering af broen.(7) Fravigelsen vil ikke få nogen negativ indvirkning på De Europæiske Fællesskabers egne momsindtægter -VEDTAGET FØLGENDE BESLUTNING:Artikel 1Hvad angår levering af varer og tjenesteydelser, indkøb inden for Fællesskabet og import til brug for konstruktion, reparation og renovering af grænsebroen over Rodebach mellem Selfkant (nord for Millen i Tyskland) og Echt-Susteren (nord for Sittard i Nederlandene) bemyndiges Forbundsrepublikken Tyskland og Kongeriget Nederlandene hermed til ved fravigelse fra artikel 3 i direktiv 77/388/EØF at betragte hele grænsebrobyggepladsen og efter arbejdets færdiggørelse selve grænsebroen som beliggende på tysk område.Artikel 2Denne beslutning er rettet til Forbundsrepublikken Tyskland og Kongeriget Nederlandene.Udfærdiget i Bruxelles, denPå Rådets vegneFormand 

[1] EFT L 145 af 13.6.1977, s. 1. Senest ændret ved direktiv 2004/66/EF (EUT L 168 af 1.5.2004, s. 35).

[2] EFT L 145 af 13.6.1977, s. 1. Senest ændret ved direktiv 2004/66/EF (EUT L 168 af 1.5.2004, s. 35).

[3] EUT C , , s. .